Downloaded from YTS.MX
Official YIFY movies site: YTS.MX
Søren.
Søren?
Vil du se på det for meg?
Ja.
Det er fint. Det er veldig fint.
- Men ser du at det er lyst? - Mmm.
Men det lyser ikke. Se hånda mi. Det er lys.
Ser du hvordan den stråler av liv?
Du må... Du må se livet i fargene.
Takk.
Vibs.
Si til mamma at Tannhäuser kaller.
- Tann... - Tannhäuser.
- Pappa sier at Tann... - Haüser.
- Tannhäuser kaller. - Jeg har hørt den fæle faren din.
Vil du prøve mammas pensler?
Tannhäuser bestiger venusberget.
Nei.
Jeg er ikke verdig til å smusse til skjønnheten.
- Søren. - Nei.
Magen rumler. Kan du sørge for å lage formiddagsmat til oss?
Gleder du deg ikke, Vibs?
Alle de fineste folkene i København kommer for å se på Papas bilder.
- Drosjen Deres venter, fru Krøyer. - Takk. Mannen min er på vei.
Damene har tatt på seg de vakreste kjolene sine.
Hva er det, Vibs?
Fortell mamma hva det er.
Jeg er så redd for at Papa skal bli rar.
Lille vennen min. Det skjer ikke noe.
Papa har hatt det kjempebra lenge.
Ikke vær bekymret for det.
Jeg skjønner godt at du av og til blir redd.
Men du vet at det er sykdommen. Han kan ikke for det.
Det meste av tida er han mild og god og verdens snilleste Papa.
Og jeg er der og passer på deg.
Vi to må stå sammen. Ikke sant, Vibs?
Vær så god. Ja takk.
Marie.
En sa at du var den vakreste kvinnen i Europa.
Tøv.
Jeg vet ikke om jeg er meg eller hun på maleriene.
Stakkars Marie.
- Hvem er det? - Sakfører Lachmann.
Ærede herskaper. Mine damer og herrer.
Som medlem av styret for Glyptoteket-
- er det en stor ære og glede for meg-
- å ønske dere velkommen til denne... Årets store begivenhet.
Var det ikke for mitt personlige vennskap med vår mester Krøyer-
- og hans bedårende hustru, Marie,-
- hadde vi nok ikke fått dem hit fra deres vindblåste Skagen.
Jeg erklærer utstillingen for åpen.
Unnskyld, men kjenner De til maleriene?
Jeg har lest om utstillingen, om Krøyers malerier.
De er etter sigende essensen av sensualitet og skjønnhet.
Jeg må si at han har lyktes.
Sensualiteten kommer fram på den mest sublime måten.
Det er lettere å male en direktør enn en fisker.
Jeg skal fortelle hvorfor. Fiskeren er et komplisert menneske.
En direktør kjemper med aksjer og obligasjoner.
Fiskeren kjemper på liv og død.
Jeg kan male en direktør på en sigars tid.
Fiskeren...
Fiskeren tar en hel dag. Unnskyld meg, mine herrer.
Får jeg by på kaffe?
Ja.
- Kjenner De kvinnen? - Ja, vi er gode venninner.
Sånn. Vibs, du må holde i halen.
Du kan godt holde i halen. Det klarer du, ikke sant?
Så springer jeg, og dere springer og slipper når jeg sier "nå". Klare?
Spring!
Vil du prøve? Hold fast med begge hendene.
Kjære venner.
Takk for at dere ville komme for å feire min elskede Sørens bursdag.
Skål og gratulerer, Søren. La oss rope hurra.
Hipp hipp hurra!
- Gratulerer, Papa. - Takk.
Kjære venner.
Jeg er verdens lykkeligste person. Se på meg. Jeg er en prins.
Det regner med appelsiner. De velter ned-
- som ulykkene velter ned over andre. Jeg er så lykkelig!
Jeg kan ikke beskrive hvor lykkelig jeg er. Skål.
Utstillingen var en kjempesuksess. Bestillingene strømmer inn.
Krøyer er mer populær enn noensinne. De må være så fornøyd.
Nå, alle sammen. Ja, kom. Reis dere og bli med meg.
Bli med meg.
- Kom igjen. - Det blir spennende.
Agnete, jeg tror vi rydder her.
Marie, hvorfor står du der ute? Bli med. Kom, min kjære elskede.
Ja!
Dessverre. Ja, det var synd.
- Lille Vibs, det var synd. - Kom her, Vibs.
Henny, ikke juks.
Marie, det var synd. Da er stolen din også ute.
Jeg er bekymret for ham. Det er alltid sånn før det går galt.
Kanskje De burde ringe til dr. Lange.
Ellers vet De at De alltid kan komme til meg.
Takk, kjære Lachmann.
Marie.
Du må våkne.
Du må våkne, Marie. Kom.
Ikke si det til noen.
Lover du meg det, min elskede?
De har satt en pris på hodet mitt.
- Ingen er etter deg. - Jo. De sier at alt er min skyld.
De har utlovet en dusør. Hvor skal vi flykte?
Jeg er ikke gal, Marie.
Det er alt det som... Det som beveger seg inni meg.
Jeg vet det, Søren.
Hvor forsvant han, prinsen din?
- Han er rett her. - Er han det?
- Ser du ham stadig? - Ja.
Han er kledd i hvitt.
Øynene hans skinner som de klareste krystaller.
Ser du munnen hans? Så vakker den er.
Helt myk.
Men det er...
Det er en slange i paradiset.
Hold rundt slangen, mi lille dronning. Hold rundt Tannhäuser.
Bit av eplet.
- Jeg er ikke noen mann lenger. - Det er sykdommen, Søren.
Du tror du vet alt.
Men du vet ingenting.
Du er bare en talentløs, liten stakkar.
De har satt en pris på den store hora.
De fanger henne og spretter henne opp som en slaktet gris.
Søren.
Jeg dreper deg, Marie.
- Så forsvinner sykdommen. - Alt sammen er noe du innbiller deg.
Dr. Lange skrev at nervene dine trenger ro. Det er best for oss alle.
For meg, for Vibeke og for deg.
Kan du tilgi meg?
God dag, herr Krøyer. Velkommen tilbake.
Ikke gå fra meg.
- Vær tapper for oss alle. - Jeg elsker deg, Marie.
Det er best han ikke får besøk før behandlingen har hjulpet.
- Jeg holder Dem underrettet. - Takk.
Vi har vært glade for innsatsen deres den siste tida. Her er en belønning.
Herr Krøyers illebefinnende holdes innenfor husets vegger. Forstått?
Takk.
- Hva skal vi to gjøre, Vibs? - Den har brukket armen.
Skal vi sette den på igjen?
Like ved vinduet hørtes en vidunderlig sang.
Det var den, lille levende nattergalen som satt på greina.
Den hadde hørt om sin keisers nød og hadde derfor kommet-
- for å synge ham trøst og håp.
Vil du sove inne hos meg i natt?
Jeg vil hjem.
Jeg vil hjem. De dreper kona mi. Jeg vil hjem.
De dreper kona mi. Hun må ikke dø før jeg har snakket med henne.
Stopp henrettelsen.
Stopp henrettelsen!
Jeg forlanger å snakke med kongen.
Si til Hans Majestet at P.S. Krøyer vil snakke med ham.
Jeg var med deg, Marie.
Jeg hørte hvordan de slepte kroppen din over fengselsgulvet.
Jeg var der. Jeg så øynene dine da kulene rev i stykker kroppen din.
Jeg var med deg i døden, Marie.
Og da ormene begynte på den vakre kroppen din,-
- var jeg hos deg i kista, Marie.
Marie, vi døde sammen.
- Vi døde sammen. - Jeg er ikke Marie, herr Krøyer.
Dr. Lange sier at det kan ta flere uker, kanskje måneder.
Hvordan klarer du det?
Vil du ha litt mer kakao, lille Vibs?
- Hvorfor stirrer de på meg? - Fordi du er berømt.
Berømt for ingenting.
Jeg har rett. Jeg er bare berømt for å være Sørens vakre kone.
Det er ikke noe å smile av. Hva er det med deg?
Du har møtt en.
- Hvem? - En svenske. Jeg er forelsket.
Kan jeg få mer krem?
Jeg har aldri opplevd noe lignende før.
- Opplevd hva? - Han er en fantastisk elsker.
- Sånt sier man ikke foran et barn. - Er Søren god i senga?
- Sånt spør man ikke om. - Det gjør jeg.
Unnskyld.
Jeg trodde jeg var gift med en mann som var sterk og kunne klare alt.
- Men livet vårt har blitt et helvete. - Marie.
Hvis du og Vibs trenger ferie, så bli med til Sverige i sommer.
Jeg kjenner ingen der.
Det kan jeg ikke.
- Hvordan har han det? - Dr. Lange sier at han er i bedring.
Det er aldri moro når forsørgeren blir sinnssyk. Hummer?
Hummer hører til festhumør. Jeg er ikke i festhumør.
De gjør små mygg til store elefanter. Problemene får en lykkelig løsning.
Og De kan være trygg på at jeg vil gjøre alt for å hjelpe Dem.
- Og herr Krøyer. - Takk for det, kjære Lachmann.
Krøyer har gjort store framskritt. Tilstanden er betraktelig forbedret.
Jeg tror han vil ha godt av å komme tilbake til hjemmets trygge rammer.
Søren.
Marie?
- Er det deg, Marie? - Det er meg, Søren.
Men lever du, da?
Ja, elskede Marie, du lever.
Jeg må røre deg. Er det deg?
- Er det virkelig deg? - Det er meg.
Ja, det er deg.
Stakkars Marie. Du er så fin og svak.
- Jeg skal passe på deg. - Det vet jeg, Søren.
- Vet du hvilken dag det er i dag? - Hvilken dag er det?
Bryllupsdagen vår.
Jeg har vært i et forferdelig mørke.
Alt forsvant.
Men det gjorde ikke noe. Det kunne jeg godt klare.
Det var først da de drepte deg, at det rammet meg.
De drepte meg ikke, Søren.
Det vet jeg nå. Det visste jeg ikke da.
Det er over nå.
Slipper de meg ut?
Jeg har kommet for å hente deg.
- Går du ikke fra meg? - Nei.
Du er fortsatt ung og vakker. Hva vil du med et gammelt vrak som meg?
Jeg elsker deg.
Tror du vi kan finne tilbake til... Hva er det han der Ibsen kaller det?
- "Det vidunderlige." - Ja, "det vidunderlige."
- Tror du det? - Drikk saften din.
Jeg... Jeg har rotet til alt.
Det er ikke bare din skyld.
Jeg har en stor utstilling i Paris.
Jeg er innstilt til Légion d'honneur.
Ingen dansk kunstner har noensinne mottatt den ordenen.
Var det ikke det vi drømte om?
Jeg er sliten. Jeg må inn og hvile meg.
Hjelper du meg?
Jeg så det.
- Jeg ser alt. - Hva så du?
Da du gråt, ute i hagen i stad.
Da du gråt. Hvorfor gråt du?
Fordi det var så sørgelig.
- Med meg? - Med oss.
- Marie, du lyver. - Jeg lyver aldri.
Men du sa...
Du sa: Alt som fjerner oss fra det vi drømte om.
Men det du mente, var: Alt som fjerner deg fra det du drømte om.
Var det ikke det?
Er det ikke det du tenker når jeg snur ryggen til? Det er det ikke?
I mine lyse øyeblikk på anstalten,-
- da tenkte jeg på deg.
På deg og livet ditt.
Jeg vet at jeg har ødelagt så mye for deg, men ikke med vilje.
Det er fordi Gud har forbannet meg med et uhyrlig talent.
Og jeg forstår lengselen din etter kunsten.
Hvis noen forstår den, så er det meg.
Men hvordan skal jeg si det uten å såre deg?
Jeg elsker deg som kvinne og som menneske.
Jeg ser at du vil bli kunstner.
Jeg forstår kvalene dine. Men, Marie, kunsten er enkel.
Livet er det vanskelige. Det er mer i deg enn kunst.
Jeg kan male som ingen andre. Det er lett for meg.
Jeg...
Jeg har det i meg, men...
Men Marie, det har du ikke.
Du kan arbeide fra nå og til dommedag. Du får det aldri.
Gud har ikke åndet på deg.
Livet ditt ville blitt lykkeligere hvis du ga opp.
Vil du ordne putene litt?
Vibeke, du må sitte stille. Ikke rør deg.
Hun er sliten. Vi har stått her i to timer.
Jeg vil ikke høre på smålighet. Ikke noe smålighet.
Marie, jeg ser deg. For svarte, som jeg ser deg.
Nå kan dere få se.
Nå?
- Hva synes du? - Det er vakkert.
Ja, det er vakkert. Vi er vakre. Ser vi ikke praktfulle ut?
- Hvorfor er ikke jeg med? - Du er hunden, Vibs.
- Ser du ikke det? - Den ligner ikke meg.
Den er mye finere enn deg. Du blir aldri så fin som hunden på bildet.
- Ti stille, Søren. - Hun elsker meg. Ikke sant, Vibs?
Du elsker meg! Du elsker din gamle Papa.
Stopp, Søren. Det er for voldsomt.
Velkommen, Lachmann. Velkommen.
Velkommen, Deres Eksellense.
Takk. Hyggelig å se Dem. Henrivende.
- God dag, herr Krøyer. - Henny!
- Velkommen. Takk for sist. - Det er jeg som takker.
- Sånn. Skål. - Skål.
Skål for verden. Skål for livet.
Skål for kunsten.
Ambassadøren er spent på bildene.
Det har han grunn til. Jeg har aldri malt bedre.
Og nå: maleriene.
Vibeke, kom. Marie, inn med dere.
Ta det rolig, Søren. Vi når alt sammen.
Inn med dere. Bare vent et øyeblikk.
Ja. Nå kan dere komme.
En sensasjon.
Så: Overgår kunsten virkeligheten eller virkeligheten kunsten?
Virkeligheten er kunst!
Champagne! Vi må ha mer champagne.
Verden må vite at vi eksisterer!
En sann kunstner.
Ja! Jeg fikk den.
Vibeke, apport! Vibs!
Vibeke, kom igjen. Apport.
Denne veien. Kom igjen, Vibs. Apport!
Det er flott. På plass.
Du skal jo ned på alle fire.
Hva slags jakthund er du? Du må ha den mellom tennene.
Sånn. Kom igjen. Apport.
- Er hun lykkelig? - Hun er vakker.
Ser du ikke hvor ulykkelig hun er? Kvinnen på bildet.
Hva har de sammen, de to?
Hvorfor er det avstand mellom dem?
Jeg trodde vi skulle kjempe for å finne det vidunderlige igjen.
Jeg blir kvalt. Skjønner du?
Går du fra meg?
Jeg kan ikke. Jeg ville gjøre det hvis jeg kunne.
Hva holder deg igjen?
Marie!
Marie.
Han har vært forferdelig mot Vibs.
- Det er ikke første gang. - Er alt sammen så ille?
Det går ikke lenger. Ikke sånn.
Men hva kan du gjøre?
Jeg lurte på å dra til Sverige i sommer.
- Jeg ville ta med meg Vibs. - Gjør det, da.
- Jeg kan ikke etterlate ham alene. - Gjør det. Jeg tar meg av Søren.
- Hvem er De? - Hugo Alfvén heter jeg.
Hugo Alfvén. Så De er svensk?
Ja, svensk. Så inn i helvete svensk.
Forstyrrer jeg?
Si noe.
- Hvorfor sier De ikke noe? - Navnet mitt er Hugo Alfvén.
Det har jeg allerede sagt.
Jeg er komponist. Svensk, selvfølgelig.
Unnskyld.
Si noe mer.
Jeg har skrevet to symfonier,-
- kammermusikk, sanger, korstykker.
Marie Krøyer heter jeg.
Jeg har aldri før møtt en kvinne som ikke åpner øynene-
- når det står en fremmed mann foran henne.
Jeg vil be Dem om noe. Jeg vil be Dem gå igjen og snakke imens.
Jeg har nettopp kommet til hotellet.
Jeg er komponist fra Stockholm.
Det har jeg sagt.
Jeg kan ikke være spontan.
Si det som faller Dem inn.
Jeg har aldri sett en vakrere kvinne i hele mitt liv.
Aldri noensinne.
De, Marie Krøyer, er den vakreste kvinnen jeg noensinne har sett.
Dere har møtt hverandre. Da trenger jeg ikke presentere dere. Kaffe?
Så snill han er mot henne.
- Søren sa noe som rammet meg. - Hva sa han?
Kunst er ikke noen trøst.
Søren og jeg prøvde å leve opp til et glansbilde som ikke er der.
Den store kunstneren med si vakre kone.
"Prøvde"?
De gangene det ikke lyktes, trøstet jeg meg med å male.
Og med drømmen min om å bli kunstner.
Han sa det ikke av ondskap. Han sa bare sannheten.
Jeg har det ikke i meg, Anna.
Det var bare en unnskyldning for ikke å se det i øynene.
- Jeg har sluttet å male. - Hva skal du se i øynene?
Alt som ikke er der.
Tror du jeg kan finne tilbake?
- Til hva? - Til meg selv.
En kvinne skal ikke finne seg selv. Hun skal finne en mann.
- Så blir hun lykkelig. - Verdsetter du ikke deg selv mer?
Jeg verdsetter ikke menn mer. Unnskyld. Jeg må på toalettet.
Anna?
- Marie Krøyer. - Unnskyld at jeg forstyrrer.
Slett ikke.
- Vekket jeg Dem? - Takk for musikken.
- Skal vi ikke si du? - Hvis De vil.
- Hva spilte du? - Et nytt stykke.
- Hva heter det? - Ingenting... ennå.
Takk for at du lekte med Vibeke. Hun har ikke sovet så tungt på lenge.
- Jeg vil være ærlig. - Er du ikke det?
Jeg har hatt en affære med Anna. Men det er slutt nå.
- Det er ikke min sak. - Jeg mente det ikke sånn.
Hva mener du?
Allerede første gang jeg så deg, ble jeg fortapt.
- Er du ikke en gift mann? - Nei.
Jeg... er alene.
Det er ikke jeg. Jeg er gift, og barnet mitt ligger og sover.
- Det er Anna også. - Men jeg elsker mannen min.
Marie.
Den er til deg.
Takk.
Jeg er så glad for at vi kunne komme og feriere med deg.
Dere trengte det.
- Anna, du og... - Hugo.
- Hva er det mellom dere? - Noe vi angret på.
Er det alt?
Hugo kom hit så vi kunne avslutte affæren som voksne.
- Anna? - Ja.
Sårer jeg deg?
- Vær forsiktig med Hugo. - Hva mener du?
Mer vin? Anna?
Nei takk.
- Vibeke, mer is? - Jeg har vondt i magen.
- Vil du heller opp på rommet? - Snart.
- Jeg kan ta med Vibeke. Dere kan bli. - Det tror jeg ikke.
Det tror jeg. Kom, Vibeke.
- Mener du det? - Ja. Kom, så går vi.
Jeg vil bli hos Papa Hugo.
Jeg kan fortelle deg en historie. Vil du høre en godnatthistorie?
- God natt. - God natt.
Hørte du hva hun sa? Hun kalte meg "pappa".
Jeg burde bli med opp.
Dette er ikke tilfeldig. Jeg har sett deg før.
Jeg holdt konsert i København,-
- og etterpå, på en utstilling, så jeg din manns malerier av deg.
Jeg hater de bildene.
De yter deg ikke rettferdighet.
- Det er ikke derfor jeg hater dem. - Jeg vet hvorfor du hater dem.
Gjør du?
De viser bare din ytre skjønnhet.
Nei, Hugo. Jeg kan ikke.
Marie...
Det er bare vi. Bare du og jeg.
Jeg så deg også.
Hva mener du?
I København på utstillingen.
Jeg så deg.
Nå. Hvordan ser jeg ut?
Ser jeg ikke strålende ut? Har du sett min Légion d'honneur?
Jeg fikk den overrakt på ambassaden i går.
Det var storstilt. De franskmennene kan virkelig noe.
Jeg skal hilse fra ambassadøren. Han spurte etter kona mi.
Den vakre kona mi.
- Hvordan var Sverige, da? - Bra.
- Bra. Skal du ikke kle deg om? - Jeg vil ikke mer.
Hele København venter på deg.
- Skjønner du ikke? - Hva?
Jeg har vært her i to timer, og du har snakket om deg selv uavbrutt.
Unnskyld, jeg vet det godt.
Jeg har ikke hatt noen å dele det med. Jeg har savnet deg.
Fortell meg om Sverige. Fant du deg selv der oppe?
Det er en avskyelig tanke å finne seg selv.
Hvem pokker har lyst til å finne seg selv?
Stå ansikt til ansikt med det nakne kadaveret i all sin ynkelighet.
- Jeg ville aldri svikte deg, Søren. - Nemlig, og det elsker jeg deg for.
- Det skjedde noe i Sverige. - Vi kommer for sent.
Min kjærlighet til deg betyr at jeg mister meg selv.
Jeg er dømt til å drasse rundt på meg selv. Hva drømte du om?
Kjærlighet.
Og den fant du ikke hos meg?
Er han dansk?
- Hva betyr det? - Blir jeg til latter offentlig?
Svensk.
Hva heter denne svensken, da?
Alfvén. Hugo Alfvén.
- Hva driver denne Hugo med? - Han er komponist.
Jeg har ikke hørt om en komponist som heter Hugo. Er han berømt?
Er ikke det likegyldig? Jeg er ikke interessert i musikken hans.
Det er da bra for forholdet.
- Er han gammel, som meg? - Du er ikke gammel.
Som deg?
Og denne lille bekjennelsen, hva tjener den til?
- Jeg klarer ikke mer. - Hva klarer du ikke mer?
Vil du leve med et menneske som visner hver dag?
Nå skal vi begynne å gråte.
Selv om det gjør vondt, er det vår eneste mulighet for...
... å finne det vidunderlige?
Vi elsker hverandre, men vi finner det ikke.
- Er det ikke en tom drøm? - At vi ikke finner det?
Nei. Det nye... Din nye kjærlighet.
Det er først nå jeg forstår hva kjærlighet er.
Og det er Hugo.
Et øyeblikk!
Tilgi meg.
Skilsmisse er utelukket.
Hvis du foretrekker å leve i utukt med Hugo, så skal du bare vite-
- at Vibeke blir hos meg.
Søren, det kan du ikke... Ta henne fra meg.
- Det er for hennes skyld. - Ikke gå!
Hvorfor denne plutselige morsfølelsen? Stopp nå.
Hvis du ikke reiser i kveld, så finn deg et annet hotell.
Takk.
- Takk. - Et øyeblikk, fru Krøyer.
Marie. Der er du.
Jeg har ikke sovet hele natten. Ville du gå fra meg?
- Vi kan ikke snakke her. Vi går nå. - Elskede Marie.
Jeg trodde det var en fantasi. Et tåpelig innfall.
Kan du tilgi meg nå? Jeg skjønner at det er alvorlig.
Jeg går i stykker. Hva skal jeg gjøre hvis livet mitt forsvinner?
Jeg kan ikke leve uten deg. Jeg går i stykker.
Jeg må ha deg ved min side. Jeg må kjenne at livet er der.
Det virkelige livet. Kan du tilgi meg?
Jeg lover deg at alt blir annerledes. Jeg vil endre mitt liv.
- Du skjønner ingenting. - Jo, jeg skjønner alt.
Nei.
For første gang nøt jeg ikke å være festens midtpunkt.
Jeg tenkte bare på deg. Jeg har skjønt det, Marie.
- Hva har du skjønt? - Den gordiske knuten.
Du...
Du elsker ham. Jeg elsker deg.
Jeg kan ikke være uten deg.
Det skjønte jeg først i går kveld.
Jeg inviterer Hugo til Skagen.
Vi leier et hus til ham ved stranden. Jeg betaler.
Du kan besøke ham. Hva dere gjør når jeg ikke ser det, vil jeg ikke vite.
Jeg vil ikke at andre skal vite om det.
- Ingen makter det. - Jeg makter alt.
- Bare jeg ikke mister deg. - Man kan ikke gi så store gaver.
Jeg gir ikke. Jeg får.
- Jeg elsker deg. - Jeg elsker deg, Marie.
Blir du med tilbake på hotellet mitt?
Ja.
Marie...
- Smil, Marie. Smil. - God dag, Krøyer.
God dag. Smil hele tiden og vær glad.
Husk at vi er... God dag.
Vi er her for å hente en felles venn.
Hva heter han nå igjen? Hugo. Det må jeg huske.
Hugo! Min kjære venn.
Gjensynsglede, for pokker. Jeg heter Søren.
Søren. Bror.
- Hugo! - Søren!
- Hugo, min kjære... - Søren!
Ja, kom, kjære venn.
God dag.
Takk for Deres enorme storsinn. Jeg blir helt flau.
Ingen årsak. Jeg er rik og berømt. Det er ikke De.
Hugo tenkte ikke på rikdom og berømmelse.
Dagen har dere sammen. Om natten er dere hver for seg.
Og jeg vil ikke krenkes i mitt eget hus. Er det forstått?
Papa Hugo!
Lille Vibs. Jeg har savnet deg. Hvordan har du det?
Sett henne ned.
- Vær forsiktig. - Kom og se sykkelen min.
Kan du sykle?
Jeg har innredet det.
Å bo her er som å bo i deg.
Alt jeg komponerer her, vil jeg tilegne deg.
Å. Der er du jo.
- Hvor er Vibs? - Hun er inne i huset.
Jeg sovnet. Jeg har jobbet hele dagen. Marie, kom og sitt litt.
- Jeg må lage middag. - Kom og sitt.
Du trenger ikke tenke på middagen.
Det var selvfølgelig umulig for meg å jobbe.
Henny var så snill å ta seg av Vibs. Vibs elsker henne jo høyt.
Hun har laget middag til oss.
Det har jo ikke du tid til.
Marie. Se hva vi har laget.
Vibeke har vært så flink.
Livet er skjønt, hva? Skål, alle sammen.
Ja, og skål, Hugo. Mitt livs store befrier.
Nå, Hugo, min venn.
Får du komponert noe musikk ute ved sandbankene?
Jeg driver med et stykke jeg kaller "Midsommarvaka".
"Midsommarvaka". "Midsommarvaka".
Det høres jævlig svensk ut. Får vi høre det? Spill for oss.
- Søren. - Vi skal høre noe musikk, for satan.
Spill for oss. Spill din "Midsommarvaka".
Nå, lille vennen. Si meg,-
- hvem liker du egentlig best? Papa eller Papa Hugo?
Hvem av oss? Hvor skal du?
- Utenfor med Vibs. - Du blir her.
- Herr Krøyer... - Hold kjeft! Mitt hus og mi kone.
- Nå. Papa eller Papa Hugo? - Du skremmer henne.
Du er vel ikke redd? Du er da ikke redd for meg. Nei.
- Så svar. Hvem av oss? - Ikke noen.
Det kan man ikke, lille vennen. Man må velge.
Jeg kjenner en svenske. Han heter Persson. Kanskje De kjenner ham?
Nei.
Nå vil jeg ha et svar: Hvem av oss elsker du høyest? Meg eller ham?
- Søren, gi meg geværet. - Hold kjeft. Ikke snakk sånn til meg.
Er du redd nå, Marie? Elskov følges av angst.
- Gi meg geværet! - Satan, din jævla svenske.
Nå! Nå skal vi ha oss litt dessert.
- Vær så god og sitt, fru Krøyer. - Takk.
Som De ser, problemene løser seg.
- Får De malt noe? - Jeg tror ikke jeg har det i meg.
- Det er jeg sikker på at De har. - Eller ikke lenger behovet.
Når De kommer inn her, ser man hvor trist det er til hverdags.
- Hva kan jeg gøre for Dem? - De ser meg som pliktoppfyllende.
Jeg har sagt til Krøyer at han ikke vet hvor takknemlig han burde være.
Han truet meg og dattera vår på livet-
- med et skarpladd gevær.
Jeg har aldri vært så redd. All menneskeligheten i ham var borte.
- Han ville drepe oss. - Fru Krøyer. Vil De ha en konjakk?
- Jeg klarer ikke mer. - Skal jeg ringe til dr. Lange?
Hva med når han kommer ut igjen, da starter helvetet forfra. Endeløst.
- Har De snakket med Krøyer om... - Skilsmisse?
Ja. Jeg vet hvor mye De har kjempet for å holde sammen ekteskapet.
Jeg vet hvor tapper De har vært. Ingen vet det bedre enn jeg.
Ikke se det som upassende, men jeg har faktisk en stor villa.
Jeg bor der alene. De er velkommen til å flytte inn sammen med barnet.
Det er snilt av Dem, Lachmann.
Søren vil ikke høre snakk om skilsmisse. Vil De overtale ham?
Jeg er sikker på at herr Krøyer og jeg ville kunne prate fornuft.
- Jeg står ikke alene. - Hva mener De?
- Jeg ville ikke ha fortalt Dem det. - Hva ville De ikke ha fortalt meg?
Jeg har møtt en annen mann, som elsker meg, og som jeg elsker.
Det er en veldig vanskelig sak.
Men De kan snakke fornuft med ham. Sa De ikke det?
Det kan jeg. Det vil jeg gjerne gjøre.
Men jeg vet også hvor høyt herr Krøyer elsker Dem.
Han lar Dem ikke slippe så lett. Herr Krøyer er stor og berømt.
Hvem tror De man vil tro på? Ham eller en kvinne som vil forlate ham?
- Jeg trodde De ville hjelpe meg. - Det vil jeg. Det blir vanskelig.
De står svakt, som en kvinne som har sviktet. De vil bli hardt dømt.
- Takk for at De tok Dem tid. - Fru Krøyer, vent.
De har rett. Jeg har vært naiv.
I min primitive sakførerfantasi har jeg forestilt meg at...
Ja, når tingene ble annerledes,-
- hvis de ble annerledes...
Hvis alt var på en annen måte, så...
Tilgi meg de upassende tankene mine.
Så la meg hjelpe Dem på avstand.
La oss være fornuftige. De reiser bort.
Noen bør overvåke Sørens, Deres og Vibekes interesser.
- La meg hjelpe Dem med det. - Og snakke Søren til fornuft.
Han har loven på sin side.
De står ikke i noen favorabel situasjon, i lovens øyne.
- Et barn er ulykkelig uten kjærlighet. - Det forstår ikke jussen.
Gjør noe, Lachmann. Gjør noe.
Vibs kan ikke leve alene med sin syke far. Når han får anfallene...
Han vet ikke hva han gjør. Hjelp meg.
Hvis jeg kontaktet distriktslegen i Skagen, en gammel kamerat,-
- og ba ham holde oppsyn og ringe til meg hvis han får tilbakefall,-
- så ville jeg kunne få myndighetene til å fjerne barnet.
En sånn sikkerhetsforanstaltning krever at De gir meg en fullmakt.
- Fullmakt? - De bør sette meg inn som verge.
- Er det Deres eneste mulighet? - Jeg ser ingen annen.
Greit. Lag en fullmakt for Vibekes skyld.
Jeg skal få min fullmektige til å ordne det.
- Nå trenger jeg en konjakk. - Å, jeg tenker bare på meg selv.
Unnskyld meg et øyeblikk, fru Krøyer.
Marie, er det deg? Vil du ikke komme inn?
Jeg ville si takk for at du passet på Vibeke i den vanskelige tida.
Det skulle da bare mangle.
Jeg vil be deg om en større tjeneste. Du vet hvordan det er hos oss.
Hun er så glad i deg at jeg blir helt sjalu.
Hun er glad i deg også. Hun er bare så forvirret.
Det er sånn at Hugo og jeg må reise bort.
Det er ingen annen utvei. Det piner Søren å se på oss.
Men det endrer ikke noe for meg. Ikke lenger. Skjønner du, Henny?
- Det tror jeg. - Søren trenger trygghet. Et hjem.
Du er sånt et kjærlig menneske. Du vil andre det beste.
- Jeg mente det i beundring. - Hva vil du be meg om?
Jeg kan ikke ta med meg Vibs. Loven forbyr det.
Jeg vet slett ikke om jeg klarer å unnvære henne.
Vil du passe på Vibs mens jeg er borte?
- Å gud. - Hvorfor gråter du?
Jeg har alltid drømt om et barn. Det du sier, gjør meg så lykkelig.
Takk for tilliten din, Marie. Takk.
Jeg har aldri jobbet så bra. Jeg har aldri vært lykkeligere.
Det er som første gang vi møttes.
- Nå har jeg åpne øyne. - Ja, nå har du åpne øyne.
Ingenting er så inspirerende for en komponist som stillhet.
Og så midt i den svenske skjærgården.
Min nye symfoni. Den handler ikke om noe.
Den er noe.
- Hva er den? - Lys. Lys og lykke.
Hvorfor ser du så hemmelighetsfull ut?
Gjør jeg det?
Tror du inspirasjonen din forsvinner hvis stillheten blir brutt?
Nei. Ikke hvis det er du som gjør det.
Og hvis et barn gjorde det?
Et barn?
Jeg er med barn, Hugo.
Er du sikker?
Sånt kan en kvinne merke.
Gratulerer.
Nå begynner det virkelige livet. Livet vi har drømt om.
- Hva er det? - Se under tallerkenen.
Les det.
Han har gått med på skilsmisse.
Er det ikke vidunderlig?
Endelig kan vi leve lovlig sammen. Vi må ikke leve i utukt med barnet.
Vi kan gifte oss her, ute i Guds natur. Ville det ikke vært vakkert?
Det har vi aldri snakket om. Hvor skal vi bo? Skal vi ikke bli her?
I Danmark er jeg den utro hustruen. I Sverige kan vi starte på nytt.
Det ville vært bra for Vibs også.
- Hører du hva jeg sier? - Jeg hører deg.
- Hva sier du? - Til hva?
- Du hører jo ikke etter. - Jeg hører etter.
- Skal vi bo i Danmark eller Sverige? - Jeg vet ikke.
- Man skulle tro du var likeglad. - Nei, det er jeg ikke.
Unnskyld. Hvor vil du helst bo?
Det har jeg sagt. Er du ikke glad?
Jeg er glad.
Du virker ikke glad.
Jeg er nervøs.
- For meg? - Ja, og for barnet.
Det kommer til å gå. Jeg har prøvd det før.
Vi finner den beste legen. Barnet skal komme ordentlig til verden.
Jeg er kunstner. Jeg trenger friheten min.
- Kan jeg ikke skape, er jeg ingenting. - Vil et barn forhindre deg i det?
Risikoen er der.
Jeg er der til å gi deg frihet.
Jeg vil ikke ha deg på samvittigheten.
Man gir seg selv, og så får man kjærligheten.
Det du kaller et kall fra Gud, er en plikt også.
- Gud krever det, kunsten krever det. - Angrer du?
- Nei. - Så si det. Er det barnet?
Nei.
Er det giftemålet?
- Nei. - Hva er det, da?
Du snakker bare om forhindringer. Hvorfor gleder du deg ikke?
- Jeg kan ikke. - Hva kan du ikke?
Jeg kan ikke gifte meg.
Hva?
Jeg burde ha sagt det før, men jeg kunne ikke.
Jeg er forlovet.
Jeg var allerede forlovet da vi møttes.
Jeg kunne ikke gjøre annet da jeg så deg. Du gjorde meg gal.
Du gjorde meg uberegnelig.
Jeg lovte å gifte meg med henne så snart hun forlot mannen sin.
- Og nå har hun forlatt mannen sin. - Jeg forlot også mannen min.
Det har jeg ikke bedt deg om.
Jeg elsker deg, Marie, men jeg kan ikke svikte henne.
- Men du kan svikte meg. - Jeg trenger friheten min.
Uten den er jeg ingenting. Jeg trenger ubegrenset...
- Det er ikke friheten du er redd for. - Hva er jeg redd for, da?
For meg.
Hva med barnet?
Dette tilgir jeg deg aldri.
Marie? Har du kommet tilbake?
- Får jeg komme inn? - Ja, selvfølgelig. Kom inn.
Skal du ikke si hei til mora di?
La oss sette oss i stua.
- Hvordan har Søren det? - Han prøver å jobbe. Synet svikter.
Han klarer nesten ikke å male lenger.
Ellers sover han det meste av tida.
Og Vibs har vært så flink.
Vis mora di hva du har lært. Vis henne skrivebøkene dine.
Så mye du har lært mens mamma har vært borte.
- Skal jeg vekke ham? - Vil du?
Søren, Marie har kommet.
Marie.
- Marie, kommer du tilbake? - Det er for sent.
- Er det hans? - Det er mitt.
Jeg trodde dere var lykkelige.
Hvorfor kommer du ikke tilbake, da? Vi sier at det er mitt barn.
Ingen vil kunne håne deg. Du skal fortsatt være fru Krøyer.
Jeg har sviktet deg, og så skulle navnet ditt beskytte meg?
Vi har sviktet hverandre.
Hendene dine er kjølige.
Vil du ikke legge dem på pannen min?
Jeg elsker deg jo.
Ingen på Jorden vil noensinne elske deg så høyt som jeg.
Og ingen forstår deg så godt som jeg.
- Det er sant. - Ingen forstår meg som deg.
Men det er en avgrunn mellom oss.
- Vi kunne prøve. - Har vi ikke prøvd?
Jo.
- Men hvor vil du gå? - Hvor?
- Ja, med barnet og alt? - Jeg finner et vis.
Vi er fortsatt gift. På papiret. Jeg har plikt til å sørge for deg.
Jeg får Lachmann til å overføre noen penger til deg.
Så blir alt... litt lettere.
Takk, Søren.
Marie... Si noe til meg.
- Hva skal jeg si? - Noe om deg selv.
Du sier aldri noe om deg selv.
Vet du hva det første ordet du sa til meg var?
- Hva var det? - Champagne.
Ja, det stemmer.
Det stemmer. Å, Marie.
Er vi ikke de lykkeligste menneskene i hele verden, hva?
Er ikke vi to de lykkeligste menneskene i hele verden?
Sånn!
Det ble ei fin, lita jente.
Se, fru Krøyer. Hun smiler til Dem.
God jul.
Ja, kom inn.
Det er sørgelig at De sitter her alene julaften.
- De må kjenne mange i København. - Jeg vil helst være alene.
Angrer De, så kom ned til kona mi og meg. Der det er hjerterom...
- God jul. - God jul.
Kom inn.
Det står en herre og insisterer på å snakke med Dem. En herr Alfvén.
- Jeg vil ikke snakke med ham. - Marie, jeg vil snakke med deg.
Jeg må snakke med deg.
De vet hvor De finner meg.
Jeg har reist hele dagen og natten.
Du aner ikke hvor vanskelig det er å reise julaften.
- Hvorfor har du kommet? - Fordi jeg elsker deg.
Jeg kan ikke unnvære deg. Jeg kan ikke jobbe.
Jeg setter meg ved flygelet, og så ser jeg deg og hører din stemme.
Jeg har brutt den andre forlovelsen, så nå står ingenting i veien.
Tilgi meg. Jeg har vært en idiot.
Et svin.
- Tilgi meg. - Kveler ikke kjærligheten deg mer?
Jeg er klokere nå.
Jeg vet at jeg aldri vil ønske at vi ikke skal være sammen.
Og hva med den store friheten til å skape?
En mann kan ikke leve bare av kunsten. Det har du lært meg.
Jeg forsto for sent hvilken skatt jeg holdt i hendene mine.
Vil du ikke se barnet ditt?
Jo.
- Det er vakkert. - Det er ei lita jente.
Kan jeg?
Hun ser på meg.
Hei. Det er pappaen din.
Kan du si "pappa"?
Hun snakker til meg.
- Hva heter hun? - Jeg har ikke gitt henne noe navn.
Hva skal du hete, vesle jente?
Dere er så vidunderlig vakre.
Du må tro meg, Marie. Min lykke ligger i dine hender.
Jeg elsker deg.
Kjærligheten vår kommer før alt annet.
Gift deg med meg, Marie. For vår skyld.
- For Vibekes skyld. - Jeg savner Vibeke sånn.
Det har ikke gått én dag uten at jeg...
Jeg svikter aldri et barn igjen.
Så lenge vi ikke er gift, er hun bare min,-
- og ingen kan bestemme over henne, og ingen kan true meg.
- Tenker du sånn om meg? - Nei. Ikke nå.
Nå elsker jeg deg.
Jeg merker at du elsker meg. Jeg tror på hvert et ord du sier.
Hver fiber i kroppen skriker etter å overgi meg til deg.
Kjenne deg i meg. Være sammen som bare vi kan være sammen.
Men plutselig kan alt endre seg.
Ingen husker det lykkelige, så er det bare ondskap igjen.
Jeg venter på deg, Marie.
I dag steder vi en av Danmarks store sønner til hvile.
Den største maleren Danmark noensinne har hatt.
Alt det materielle kommer til å ordne seg fort.
Jeg går ut fra at De ikke har noe å innvende mot testamentet?
Det etterlater bare ett enkelt uløst problem.
- Barnet. - Barnet?
- Vibeke. - Jeg har leid et hus.
Jeg er nødt til å ivareta barnets tarv. Det er min plikt.
- Jeg skjønner ikke. - De ga meg fullmakt.
- Det var for å beskytte henne. - Det gjør jeg. Jeg er hennes verge.
Så er det jo sånn at De, min kjære, hadde stukket hjemmefra.
- Jeg forlanger å få se henne. - Det skal De få.
Hvor er hun?
Før jeg henter henne, skal De vite mulighetene.
- Mulighetene? - Vibeke får selv velge sin skjebne.
- Hva betyr det? - Jeg setter betingelsene.
Sett Dem.
Greit. Som De vil.
Vær så god.
Vibeke kommer snart inn. Jeg vil stille henne et enkelt spørsmål.
Vil du bo hos mora di, eller vil du bo hos Henny?
- Det er mitt barn! - Jeg kan gjøre hva jeg vil.
Jeg har advart Dem. En kvinne som bedrar sin mann og får et barn,-
- veier ikke tungt i denne verden. Slett ikke i den juridiske.
Det blir som jeg har bestemt. Dere må forholde dere nøytralt til barnet.
Er vi enige? Bra. Da vil jeg la barnet komme.
Vibeke.
Det er viktig at du svarer ærlig og oppriktig på spørsmålene mine.
Lover du det? Bra.
Ikke vær redd. Ingen blir sinte. Forstår du det?
Bra. Hvem sitter overfor oss?
- Mora mi og Henny. - Ja. Liker du dem?
Du liker mora di? Og du liker Henny?
Men du kan ikke være hos begge to. Det skjønner du, ikke sant?
Så du må velge hvem du vil bo hos.
Om du helst vil bo hos mora di eller hos Henny.
Begge to vil at du skal bli hos dem. Forstår du? Men du bestemmer.
Det har jeg bestemt.
Så derfor spør jeg deg, Vibeke.
Hvem vil du helst bo hos?
Vil du helst bo hos mora di, eller vil du helst bo hos Henny?
Du må si noe.
Så gå bort til henne.
Det gjør meg vondt.
Jeg er sikker på at De vil kunne besøke henne så ofte De vil.
Jeg skjønner godt at det er vanskelig for deg.
Like vanskelig som det er for meg.
Du synes nok at jeg har vært helt forferdelig.
Jeg har sviktet deg og gjort alt feil.
Jeg har sviktet deg.
Og jeg skjønner godt at du er sint på meg.
Jeg skulle gjerne vært ei god mor og gitt deg kjærlighet og trygghet.
Jeg kunne bare ikke. Skjønner du hva jeg sier, lille Vibs?
Jeg har ikke vært lykkelig. Jo, jeg har vært lykkelig over å ha deg.
Men jeg har ikke vært lykkelig i livet mitt.
Hvis man er et ulykkelig menneske, kan man ikke gjøre andre lykkelige.
Jeg vet at jeg burde ha vært hos deg.
Og passet på deg mye mer enn jeg gjorde.
Det hadde ikke vært bra for deg å se meg ulykkelig, tross savnet.
Hvis man bare ser ulykkelige voksne, tror man at det er sånn.
Livet er ikke sånn, Vibs. Man kan bli lykkelig.
Og det har ikke noe å gjøre med ens mor eller far.
Det har bare noe å gjøre med en selv.
Du har tatt det første skrittet.
Det skrittet fører bort fra meg. Sånn er det.
Det jeg vil si til deg, er at jeg håper-
- du blir et lykkelig menneske i dine egne øyne.
Det er bare det du er i dine egne øyne, som betyr noe.
Du kan alltid banke på døra mi.
Farvel, Vibs.
Mor og Papa håper av hele hjertet at du blir et lykkelig menneske.
Tekster: Anna Bjørshol Dansk Video Tekst